[{"text_idx": "#000001", "text": "Mi memoras ke kiam mi estis infano, najbarino mia faris kukurboflanojn por vendi. Mi bedau\u0306ras ke tiutempe mi estas tiel kaprica infano, ke mi malmultajn mang\u0302aj\u0302ojn s\u0302atis, kaj inter tiuj ne trovig\u0302is la kukurboflano. Nun, multajn jarojn poste, mi emas veganigi g\u0302in kaj vere mi tre s\u0302atas g\u0302ian guston kaj certe vi, se neniam antau\u0306e faris dolc\u0302aj\u0302on el kukurbo, mi tre rekomendas provi per c\u0302i facila recepto!"}, {"text_idx": "#000002", "text": "1 litro da vegetaj\u0302a lakto (mi uzis migdal-lakton)600 gramoj da kukurbo 2 kuleretoj da vanil-esenco3 kuleroj da sukero4 kuleroj da maizamelo (Maizena)"}, {"text_idx": "#000003", "text": "200 gramoj da sukeroDuono de citronoAkvo"}, {"text_idx": "#000004", "text": "Unue varmigu glason da akvo. Aliflanke, varmigu la sukeron kun 4 kuleroj da akvo kaj la suko de la duono de citrono je meza fajro. Estu pacienca! Restu c\u0302iumomente zorgema c\u0302ar g\u0302i povus brulig\u0302i kaj la gusto ig\u0302us maldolc\u0302a. Vi rimarkos ke la akvo alikolorig\u0302as.Tiam do aldonu varman kuleron da akvo kaj movu kaj sekve iom post iom aldonu 12 kulerojn! Movu iom pli kaj forigu el la fajro kaj lasu g\u0302in malvarmig\u0302i!"}, {"text_idx": "#000006", "text": "Aldonu al g\u0302i la vegetaj\u0302an lakton (lasu kelkajn kulerojn da lakto por la maizamelo), tri kulerojn da sukero kaj la vanil-esencon kaj kirlu bone."}, {"text_idx": "#000007", "text": "Diluu bone la maizamelon en la konservitaj kuleroj da vegetaj\u0302a lakto. Metu la kirlaj\u0302on en poto je meza fajro kaj kiam g\u0302i estos ekboliganta, aldonu la diluaj\u0302on kaj senc\u0302ese movu la kirlaj\u0302on dum tri minutoj proksimume. Iom post iom g\u0302i plidensig\u0302os."}, {"text_idx": "#000008", "text": "Aldonu likvan karamelon en la fono de la muldiloj kaj poste plenigu g\u0302in per la kirlaj\u0302o. Lasu g\u0302in malvarmig\u0302i kaj poste metu en la fridujon dum 2 horoj minimume. Poste elmuldigu ilin kaj jam pretas! Se restis karamelo, aldonu iom pli \ud83d\ude42"}]